En ulykke på Silkeborgvej mellem Horsens og Silkeborg har kostet en far og hans to børn livet

En 34-årig mand og hans etårige datter og syvårige søn er torsdag eftermiddag omkommet i en ulykke på Rute 52 Silkeborgvej.

Det oplyser Sydøstjyllands Politi til Ekstra Bladet.

- Vi har tre døde og personbil og en lastbil, der er stødt frontalt sammen, fortæller vagtchef Jesper Brian Jensen til Ekstra Bladet.

De pårørende er underrettet.

Ved ulykken kom den kvinde, der førte lastbilen også til skade - der er dog kun tale om lettere tilskadekomst, og kvinden er kørt til hospitalet.

Hvorfor ulykken skete, ved politiet endnu ikke klokken 21.10.

Efter ulykken er Silkeborgvej spærret i begge retninger, men den blev genåbnet tidligt på aftenen.